Studiu: Vaporii țigărilor electronice favorizează apariția tumorilor. Companiile de țigări contrazic datele.
Un nou studiu arată că vaporii țigărilor electronice favorizează apariția tumorilor. Testele au fost făcute pe șoareci expuși la vapori de țigări electronice. 11% dintre români au folosit măcar o dată, iar aproape 4% sunt consumatori curenți. Charles Coombes, Cancer Research UK avertizează că studiul a implicat un număr mic de animale.
Dacă ești fumător, știi deja că îți pui sănătatea în pericol. Dar odată cu timpul, mulți renunță la țigări.Dar nu de tot. Le înlocuiesc pe cele convenționale cu țigările electronice. Lasă mai puțin miros și par inofensive. La fel a făcut și Luiza. Fără să se gândească, însă, la pericole."Fumez țigara electronică pentru că nu miroase, pot să și fumez în casă. Am auzit că sunt mai periculoase și sinceră să fiu, mi se pare că dacă fumezi, îți dai seamă că există un pericol să ți se întâmple ceva", a declarat un utilizator al țigărilor electronice.Nimic mai greșit. Oamenii de știință atrag atenția că expunerea la vapori favorizează apariția tumorilor."Multă vreme s-a crezut că țigara electronică este practic inofensivă. Nu. Și ea s-a demonstrat că este nocivă asupra organismului. Nu pot spune că sunt mai periculoase, dar la fel de nocive sunt și de aceea ar trebui renunțat și la această formulă de fumat", spune Gilda Popescu, medic pneumolog.Companiile de țigări se apără și dau asigurări că vapingul este, de fapt, cu 95% mai puțin nociv decât fumatul convențional.